ด้วยรูปแบบกราฟิกที่สมจริงและแผนที่ที่ใกล้เคียงกับโลกจริง ทำให้พื้นที่ทั้งหมดภายใน Somnium Space จะมีรูปแบบที่ไม่เหมือนกัน โดยทั่วไปแล้วแผนที่ของ Somnium Space ประกอบไปด้วย ภูเขา ทะเลสาบ เกาะ และเมืองต่าง ๆ ในขณะเดียวกันใน Somnium Space ก็มีพื้นที่ยอดฮิตมากอีกด้วย ได้แก่ ใจกลางเมือง บริเวณริมน้ำ และหมู่เกาะต่าง ๆ แน่นอนว่าพื้นที่ในแถบดังกล่าวจะมีราคาแพงและมีค่าสูงกว่าพื้นที่อื่น ๆ
หมู่เกาะ - นอกจากภาพกราฟิกที่น่าทึ่งและทิวทัศน์อันสวยงามสมจริงของผืนน้ำและภูเขาแล้ว พื้นที่บนเกาะของ Somnium Space ก็ยังมีจำกัดอีกด้วย ดังนั้นจึงทำให้พื้นที่ประเภทหมู่เกาะมีค่าอย่างมาก นอกจากนี้ผู้ที่มาเยือนโลกเสมือนจริงก็มักจะมากันที่เกาะต่าง ๆ ซึ่งหมายความว่าพื้นที่หมู่เกาะเป็นพื้นที่ที่ถูกเข้าถึงมากที่สุดนั่นเอง
ใจกลางเมือง - หากคุณสนุกกับชีวิตในเมืองและต้องการให้ผู้มาเยี่ยมชมที่ดินของคุณได้มากที่สุดเท่าที่จะเป็นไปได้นั้น นี่คือทำเลที่ดีที่สุดในการตอบโจทย์ความต้องการของคุณ
ริมน้ำ - หากคุณเคยใฝ่ฝันที่จะอยู่ท่ามกลางวิวทะเลสาบแต่ทำได้ยากในชีวิตจริง การได้ที่ดินริมน้ำใน Somnium Space อาจช่วยให้ความฝันของคุณเป็นจริงได้ นอกจากนี้ผู้คนที่มาเยี่ยมชม Somnium Space มักชอบเดินไปตามชายฝั่งของทะเลสาบ หากคุณเป็นเจ้าของที่ดินริมทะเลสาบแล้วดังนั้นผู้คนจะต้องตามหาคุณเจออย่างแน่นอน!